CELEX: C2007/269/127
Language: mt
Date: 2007-11-10 00:00:00
Title: Kawża F-65/07: Rikors ippreżentat fid- 29 ta' Ġunju 2007 — Aayhan et vs Il-Parlament

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/70
            
         Rikors ippreżentat fid-29 ta' Ġunju 2007 — Aayhan et vs Il-Parlament
   (Kawża F-65/07)
   (2007/C 269/127)
   Lingwa tal-kawża: Il-Franċiż
   Partijiet
   
      Rikorrenti: Laleh Aayhan (Strasbourg, Franza) u oħrajn (rappreżentant: R. Blindauer, avukat)
   
      Konvenut: Il-Parlament Ewropew
   Talbiet tar-rikorrenti
   
               —
            
            
               tannulla d-deċiżjoni espliċita ta' ċaħda ta' l-20 ta' April 2007 adottata mill-Parlament fir-rigward tat-talba tar-rikorrenti tad-19 ta' Diċembru 2006;
            
         
               —
            
            
               li l-kuntratti kollha għal terminu fiss li kienu jorbtu r-rikorrenti mal-Parlament jiġu kkwalifikati f'kuntratt mingħajr terminu fiss wieħed biss;
            
         
               —
            
            
               tgħid li l-Parlament għandu l-obbligu li jerġa jintegra dawn l-aġenti kollha fis-servizz abbażi ta' kuntratt mingħajr terminu fiss;
            
         
               —
            
            
               taqta' u tiddeċiedi li l-aġenti tal-Parlament imsejħa bħala awżiljarji ta' sessjoni għandhom id-dritt, għall-perijodi kollha maħduma b'effett mill-bidu ta' l-impjieg tagħhom, għal kumpens li jirrappreżenta d-dritt għal leave imħallas miksub mix-xogħol li għamlu;
            
         
               —
            
            
               tordna l-Parlament iħallas lil kull rikorrenti s-somma ta' EUR 2 000 bħala spejjeż tal-proċediment;
            
         
               —
            
            
               tikkundanna lill-Parlament Ewropew ibati l-ispejjeż.
            
         Motivi u argumenti prinċipali
   Ir-rikorrenti huma aġenti awżiljarji ta' sessjoni impjegati mill-Parlament għas-sessjonijiet plenarji tiegħu fi Starsbourg, għal 12-il sessjoni kull sena.
   In sostenn tar-rikors tagħhom, ir-rikorrenti jeċċepixxu l-ewwel nett l-illegalità ta' l-Artikolu 78 tas-sistema applikabbli għall-aġenti l-oħra, safejn din id-dispożizzjoni għandha bħala effett li teskludi l-kategorija ta' aġenti awżiljarji ta' sessjoni mill-kamp ta' applikazzjoni ta' kull sors ta' dritt, kemm nazzjonali kif ukoll Komunitarja.
   Ir-rikorrenti jinvokaw sussegwentement il-ksur tal-prinċipju ta' non diskriminazzjoni kif imsemmi b'mod partikolari fil-Karta Soċjali Ewropea u fil-Konvenzjoni C 111 ta' l-Organizzazzjoni Internazzjonali tax-Xogħol (OIX) rigward id-diskriminazzjoni fil-qasam ta' l-impjiegi u tal-professjoni. Huma jallegaw barra minn hekk li l-Parlament kiser il-prinċipju li jobbliga lil kull persuna li tħaddem sabiex timmotiva deċiżjoni ta' tkeċċija, liema prinċipju huwa rikonoxxut b'mod partikolari fl-Artikolu 4 tal-Konvenzjoni C 158 ta' l-OIX rigward il-waqfien mir-relazzjoni tax-xogħol fuq inizjattiva ta' min iħaddem.
   Fl-aħħar nett, ir-rikorrenti jsostnu li, kif tipprovdi b'mod partikolari d-Direttiva 1999/70 (1), il-forma normali ta' relazzjoni tax-xogħol huwa l-kuntratt mingħajr terminu fiss.
   
      (1)  Id-Direttiva tal-Kunsill 1999/70/KE tat-28 ta' Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP.